Ericu950/Stoicheia-meter-silver huggingface dataset:
εἰσποίητος δ ἦν ὁ πατὴρ ὁ Κλέωνος εἰς ἄλλον οἶκον , καὶ οὗτοι ἔτι εἰσὶν ἐν ἐκείνῳ τῷ οἴκῳ , ὥστε γένει μὲν διὰ τὸν νόμον οὐδὲν προσήκουσιν Ἀστυφίλῳ .
ἐπειδὴ δὲ κατὰ ταῦτα οὐκ ἦν ἀμφισβήτησις , διαθήκας , ὦ ἄνδρες , ψευδεῖς  ὡς ἐγὼ οἶμαι ἐπιδείξειν  κατεσκεύασαν καὶ ζητοῦσιν ἀποστερῆσαί με τῶν τ ἀδελφοῦ ·
καὶ οὕτω σφόδρα Κλέων οὑτοσὶ καὶ πρότερον καὶ νῦν οὐδένα ἄλλον τὸν κλῆρον ἡγεῖται ἕξειν ἢ αὑτόν , ὥστ ἐπειδὴ τάχιστα ἠγγέλθη Ἀστύφιλος τετελευτηκώς , τοῦ μὲν πατρὸς τοῦ ἐμοῦ ἀσθενοῦντος , ἐμοῦ δὲ οὐκ ἐπιδημοῦντος ἀλλὰ στρατευομένου , εἰς τὸ χωρίον ἐνεβάτευσε , καὶ εἴ τι ἄλλο ἐκεῖνος κατέλιπεν , ἅπαντα ἔφη τοῦ ὑοῦ τοῦ ἑαυτοῦ εἶναι , πρίν τι ὑμᾶς ψηφίσασθαι 0 .
ἐπεὶ δ ἐκομίσθη τὰ ὀστᾶ τοῦ ἀδελφοῦ , ὁ μὲν προσποιούμενος πάλαι ὑὸς εἰσπεποιῆσθαι οὐ πρ οὔθετο οὐ δ ἔθαψεν , οἱ δὲ φίλοι Ἀστυφίλου καὶ οἱ συστρατιῶται , ὁρῶντες τὸν πατέρα τὸν ἐμὸν ἀρρωστοῦντα , ἐμὲ δὲ οὐκ ἐπιδημοῦντα , αὐτοὶ καὶ πρ οὔθεντο καὶ τ ἆλλα πάντα τὰ νομιζόμενα ἐποίησαν καὶ τὸν ἐμὸν πατέρα ἀσθενοῦντα ἐπὶ τὸ μνῆμα ἤγαγον , εὖ εἰδότες ὅτι ἀσπάζοιτο αὐτὸν Ἀστύφιλος .
τούτου δ ὑμῖν αὐτοὺς τοὺς ἐπιτηδείους τοὺς ἐκείνου μάρτυρας παρέξομαι τῶν παρόντων .
μάρτυρες ὅτι μὲν οὐκ ἔθαψε Κλέων Ἀστύφιλον , οὐ δ 〈 ἂν 〉 αὐτὸς ἔξαρνος γένοιτο μεμαρτύρηταί τε ὑμῖν ·
ἐπειδὴ δ ἐπεδήμησα ἐγὼ καὶ ᾐσθόμην καρπουμένους τούτους τὰ ἐκείνου , ὁ  δὲ  ὑὸς αὐτοῦ ποιηθείη ὑπὸ Ἀστυφίλου , καὶ τούτων διαθήκας καταλίποι παρὰ Ἱεροκλεῖ Ἰφιστιάδῃ .
ἀκούσας δ ἐγὼ λέγοντος αὐτοῦ ταῦτα ἐπορευόμην παρὰ τὸν Ἱεροκλέα , εὖ μὲν εἰδὼς ὅτι ὡς οἷόν τε μάλιστα ἐπιτήδειος εἴη Κλέωνι , οὐχ ἡγούμενος δ ἂν αὐτὸν τολμῆσαί τι ψεύσασθαι κατὰ Ἀστυφίλου τετελευτηκότος , καὶ ταῦτα θεῖον ὄντα καὶ ἐμοῦ καὶ ἐκείνου .
ὅμως δέ , ὦ ἄνδρες , οὐδὲν τούτων ὑπολογισάμενος ὁ Ἱεροκλῆς ἐρωτώμενος ὑπ ἐμοῦ ἀπεκρίνατό μοι ὅτι ἔχοι τὰς διαθήκας ·
λαβεῖν δὲ ἔφη αὐτὰς παρὰ Ἀστυφίλου , ὅτε εἰς Μυτιλήνην ἔμελλεν ἐκεῖνος ἐκπλεῖν .
ὡς δὲ ταῦτ ἔλεγεν , ἀνάγνωθί μοι ταύτην τὴν μαρτυρίαν  ὅτι Ἱεροκλῆς ἀπεκρίνατο  .
μαρτυρία ἐπειδὴ τοίνυν , ὦ ἄνδρες , οὔ τε παραγενόμενος οὐδεὶς ἔτυχε τῶν οἰκείων ὅτε ὁ ἀδελφὸς ἐτελεύτησεν , οὔ τε ἐγὼ ἐπεδήμουν ὅτε τὰ ὀστᾶ αὐτοῦ δεῦρο ἐκομίσθη , ἀναγκαῖόν μοί ἐστιν ἐξ αὐτῶν ὧν οὗτοι λέγουσιν ἐλέγχειν ψευδεῖς οὔσας τὰς διαθήκας  ἃς ἐποιήσαντο  .
εἰκὸς γὰρ ἐκεῖνον οὐ μόνον ἐπιθυμεῖν ὑὸν ποιησάμενον καταλιπεῖν , ἀλλὰ καὶ σκοπεῖσθαι ὅπως κυριώτατα ἔσται ἃ ἂν διαθῆται , καὶ τήν τε οὐσίαν , ὃν ἂν ἐκεῖνος εἰσποιήσηται , οὗτος ἕξει , καὶ ἐπὶ τοὺς βωμοὺς τοὺς πατρῴους οὗτος βαδιεῖται , καὶ τελευτήσαντι αὐτῷ καὶ τοῖς ἐκείνου προγόνοις τὰ νομιζόμενα ποιήσει 0 ·
ἅπαντα δὲ ταῦτα μάλιστ ἂν εἰδέναι ὅτι γένοιτο , εἰ μὴ ἄνευ τῶν οἰκείων τῶν ἑαυτοῦ τὰς διαθήκας ποιοῖτο , ἀλλὰ πρῶτον μὲν συγγενεῖς παρακαλέσας , ἔπειτα δὲ φράτορας καὶ δημότας , ἔπειτα τῶν ἄλλων ἐπιτηδείων ὅσους δύναιτο πλείστους 0 1 2 ·
οὕτω γὰρ εἴ τε κατὰ γένος εἴ τε κατὰ δόσιν ἀμφισβητοίη τις , ῥᾳδίως ἂν ἐλέγχοιτο ψευδόμενος 0 .
ὁ τοίνυν Ἀστύφιλος οὐδὲν φαίνεται τοιοῦτον ποιήσας , οὐ δὲ παραστησάμενος οὐδένα τούτων ὅτε διέθετο ἃ οὗτοί φασιν , εἰ μή τις ἄρα ὑπὸ τούτων πέπεισται ὁμολογεῖν παρεῖναι .
αὐτὸς δ ὑμῖν πάντας τούτους μαρτυροῦντας παρέξομαι .
μάρτυρες ἴσως τοίνυν Κλέων οὑτοσὶ φήσει οὐκ εἰκὸς εἶναι τεκμηρίοις ὑμᾶς χρήσασθαι τούτοις τοῖς μάρτυσιν , ὅτι μαρτυροῦσι μὴ εἰδέναι Ἀστύφιλον ταῦτα διατιθέμενον .
ἐγὼ δ οἶμαι , περί γε διαθηκῶν οὔσης τῆς ἀμφισβητήσεως καὶ περὶ τοῦ ποιηθῆναί τινα ὑὸν Ἀστυφίλῳ , ἡμῖν πολὺ βεβαιοτέραν εἶναι μαρτυρίαν ἣν οἱ ἀναγκαῖοι 〈 οἱ 〉 ἐκείνου περὶ τῶν μεγίστων μή φασι παραγενέσθαι , μᾶλλον ἢ ἣν οἱ μηδὲν προσήκοντες μαρτυροῦσι παρεῖναι 0 1 .
καὶ ἐχρῆν δ , ὦ ἄνδρες , καὶ αὐτὸν Κλέωνα , μὴ δοκοῦντα εἶναι ἠλίθιον , ὅτε τὸν ὑὸν τὸν τούτου ἐποιεῖτο Ἀστύφιλος καὶ τὰς διαθήκας κατέλειπε , παρακαλέσαι εἴ τέ τινα συγγενῆ ἐπιδημοῦντα ἐγίγνωσκε , καὶ τοὺς ἄλλους , ὅτῳ περ ἔμβραχυ ᾔδει Ἀστύφιλον χρώμενον .
κωλῦσαι μὲν γὰρ οὐδεὶς ἂν αὐτὸν ἐδύνατο , ὅτῳ ἐβούλετο , δοῦναι τὰ ἑαυτοῦ ·
τούτῳ δ ἂν μεγάλη μαρτυρία ἦν , ὅτι οὐ λάθρᾳ ταῦτα διέθετο .
ἔτι δ , ὦ ἄνδρες , εἰ μὲν ὁ Ἀστύφιλος μηδένα ἐβούλετο εἰδέναι ὅτι τὸν Κλέωνος ὑὸν ἐποιεῖτο μη δ ὅτι διαθήκας καταλίποι , εἰκὸς ἦν μη δὲ ἄλλον μηδένα ἐγγεγράφθαι ἐν τῷ γραμματείῳ μάρτυρα ·
εἰ δ ἐναντίον μαρτύρων φαίνεται διαθέμενος , τούτων δὲ μὴ τῶν μάλιστα χρωμένων ἀλλὰ τῶν ἐντυχόντων , πῶς εἰκός ἐστιν ἀληθεῖς εἶναι τὰς διαθήκας ;
οὐ γὰρ 〈 ἂν 〉 ἡγοῦμαι ἔγωγε οὐδένα , ὑὸν ἑαυτῷ ποιούμενον , τολμῆσαι ἄλλους τινὰς παρακαλέσαι ἢ τούτους , οἷς περ καὶ ἱερῶν καὶ ὁσίων κοινωνὸν ἀνθ αὑτοῦ εἰς τὸν ἔπειτα χρόνον ἔμελλε καταλιπεῖν 0 .
ἀλλὰ μὴν οὐ δ αἰσχυνθῆναι οὐδενὶ προσήκει ἐπὶ τοιαύταις διαθήκαις ὡς πλείστους μάρτυρας παρίστασθαι , νόμου γε ὄντος ἐξεῖναι ὅτῳ βούλοιτο δοῦναι τὰ ἑαυτοῦ .
σκέψασθε δέ , ὦ ἄνδρες , καὶ ἐκ τοῦ χρόνου ὃν οὗτοι λέγουσι περὶ τῶν διαθηκῶν .
ὅτε γὰρ εἰς Μυτιλήνην ἐξέπλει στρατευόμενος , τότε φασὶν αὐτὸν ταῦτα διαθέσθαι ·
φαίνεται δὲ ὁ Ἀστύφιλος τῷ τούτων λόγῳ τὰ μέλλοντα ἅπαντα ἔσεσθαι προειδώς .
πρῶτον μὲν γὰρ ἐστρατεύσατο εἰς Κόρινθον , ἔπειτα εἰς Θετταλίαν , ἔτι δὲ τὸν Θηβαικὸν πόλεμον ἅπαντα , καὶ ἄλλοσε ὅπου περ αἰσθάνοιτο στράτευμα συλλεγόμενον , ἁπανταχοῖ ἀπεδήμει λοχαγῶν 0 ·
καὶ οὐ δ ἐν μιᾷ τούτων τῶν ἐξόδων διαθήκας κατέλιπεν .
ἡ δὲ εἰς τὴν Μυτιλήνην στρατεία τελευταία αὐτῷ ἐγένετο , ἐν ᾗ καὶ ἀπέθανε .
τῷ οὖν ἂν ὑμῶν φανείη πιστόν , πρότερον ἄλλας στρατείας τοῦ Ἀστυφίλου στρατευομένου καὶ εὖ εἰδότος ὅτι ἐν ἁπάσαις μέλλοι κινδυνεύειν , οὕτως ἀκριβῶς τὰ παρὰ τῆς τύχης συμβῆναι , ὥστ ἐν μὲν τῷ πρόσθεν χρόνῳ μη δὲ περὶ ἑνὸς αὐτὸν τῶν αὑτοῦ διαθέσθαι , ὅτε δὲ τὸ τελευταῖον ἔμελλε στρατεύεσθαι , ἐθελοντήν τε ἐκπλέοντα καὶ μάλιστα ἐκ ταύτης τῆς στρατείας ἐλπίζοντα σωθήσεσθαι  πῶς τοῦτον πιστὸν ἤδη ; 0
τὰς διαθήκας τότε καταλιπεῖν καὶ ἐκπλεύσαντα τελευτῆσαι 0 ;
χωρὶς δὲ τούτων , ὦ ἄνδρες δικασταί , ἔτι μείζω τεκμήρια παρέξομαι ὡς οὐδὲν ἀληθὲς λέγουσιν οὗτοι .
ἐπιδείξω γὰρ ὑμῖν ἔχθιστον ἁπάντων ὄντα Ἀστύφιλον Κλέωνι , καὶ οὕτω σφόδρα καὶ δικαίως μισοῦντα τοῦτον , ὥστε πολὺ ἂν θᾶττον διαθέμενον μηδένα ποτὲ τῶν ἑαυτοῦ οἰκείων διαλεχθῆναι Κλέωνι , μᾶλλον ἢ τὸν τούτου ὑὸν ποιησάμενον 0 .
Εὐθυκράτει γάρ , ὦ ἄνδρες , τῷ πατρὶ τῷ Ἀστυφίλου αἴτιος γενέσθαι λέγεται τοῦ θανάτου Θούδιππος ὁ Κλέωνος τουτουὶ πατήρ , αἰκισάμενος ἐκεῖνον διαφορᾶς τινος αὐτοῖς γενομένης ἐν τῇ νεμήσει τοῦ χωρίου , καὶ οὕτως αὐτὸν διατεθῆναι , ὥστε ἐκ τῶν πληγῶν αὐτὸν ἀσθενήσαντα οὐ πολλαῖς ἡμέραις ὕστερον ἀποθανεῖν .
ὡς δὲ ταῦτ ἐστὶν ἀληθῆ , ἴσως μὲν καὶ Ἀραφηνίων καὶ πολλοὶ τῶν τότε συγγεωργούντων μαρτυρήσειαν ἄν μοι , διαρρήδην δὲ περὶ τηλικούτου πράγματος οὐκ ἂν ἔχοιμι ὅπως ὑμῖν παρασχοίμην .
καὶ γὰρ αὐτὸν τυπτόμενον ἰδὼν Ἱεροκλῆς , ὁ τὸ γραμματεῖον φάσκων παρ ἑαυτῷ τεθῆναι , οἶδ ὅτι οὐκ ἂν ἐθελήσειε μαρτυρῆσαι ἐναντία ταῖς διαθήκαις αἷς αὐτὸς ἀποφαίνει .
ὅμως μέντοι καὶ κάλει Ἱεροκλέα , ἵνα ἐναντίον τούτων μαρτυρήσῃ ἢ ἐξομόσηται .
ἐξωμοσία ἀκριβῶς μὲν ᾔδειν ·
τοῦ γὰρ αὐτοῦ ἀνδρός ἐστιν , ἃ μὲν οἶδεν , ἐξόμνυσθαι , τῶν δὲ μὴ γενομένων πίστιν ἐθέλειν ἐπιθεῖναι ἦ μὴν εἰδέναι γενόμενα ·
ὡς δέ , ὅτε ἀπέθνησκεν  ὁ  Εὐθυκράτης ὁ πατὴρ Ἀστυφίλου , ἐπέσκηψε τοῖς οἰκείοις μηδένα ποτὲ ἐᾶσαι ἐλθεῖν τῶν Θουδίππου ἐπὶ τὸ μνῆμα τὸ ἑαυτοῦ , τούτων ὑμῖν τὸν ἔχοντα τὴν τηθίδα τοῦ Ἀστυφίλου μάρτυρα παρέξομαι .
μαρτυρία ἀκούων τοίνυν ταῦτα ὁ Ἀστύφιλος καὶ τούτου καὶ τῶν ἄλλων προσηκόντων εὐθέως ἐκ παιδίου , ἐπειδὴ τάχιστα ἤρχετο φρονεῖν , οὐ δὲ πώποτε διελέχθη Κλέωνι , ἀλλὰ πρότερον ἐτελεύτησεν , οὐχ ἡγούμενος ὅσιον εἶναι , τοιαύτην αἰτίαν ἔχοντος Θουδίππου περὶ τὸν αὑτοῦ πατέρα , τῷ ἐκείνου ὑεῖ διαλέγεσθαι .
ὡς οὖν τὸν ἅπαντα χρόνον διάφορος ἦν Κλέωνι , τούτων ὑμῖν τοὺς συνειδότας μάρτυρας παρέξομαι .
μάρτυρες εἰς τὰς θυσίας τοίνυν , ἐν αἷσπερ οἱ ἄλλοι Ἀθηναῖοι ἑστιῶνται , πρῶτον μὲν δημότην ὄντα , ἔπειτα ἀνεψιόν , ἔτι δὲ τὸν ὑὸν τούτου μέλλοντα ποιεῖσθαι , εἰκὸς δήπου ἦν , ὁπότε περ ἐπιδημοίη , μη δὲ μεθ ἑνὸς ἄλλου ἰέναι τὸν Ἀστύφιλον ἢ μετὰ Κλέωνος 0 .
ὡς τοίνυν οὐδέποτ ἦλθε μετ αὐτοῦ , ὑμῖν τῶν δημοτῶν μαρτυρίαν ἀναγνώσεται .
μαρτυρία οὕτως τοίνυν διακείμενος τῷ τετελευτηκότι Κλέων ἀξιοῖ τὸν ὑὸν τὸν ἑαυτοῦ τὰ ἐκείνου ἔχειν .
καὶ τί δεῖ τοῦτον λέγειν ;
ἀλλ Ἱεροκλῆς , θεῖος ὢν καὶ 〈 ἐκείνῳ καὶ 〉 ἐμοί , οὕτως ἐστὶ τολμηρὸς ὥστε οὐ γενομένας διαθήκας ἥκει φέρων , καί φησι παρ ἑαυτῷ Ἀστύφιλον ταύτας καταλιπεῖν .
καίτοι , Ἱερόκλεις , πολλὰ κ ἀγαθὰ παθὼν ὑπὸ Θεοφράστου τοῦ πατρὸς τοῦ ἐμοῦ , ὅτε χεῖρον ἔπραττες ἢ νυνί , καὶ ὑπὸ Ἀστυφίλου , οὐδετέρῳ αὐτοῖν τὴν ἀξίαν χάριν ἀποδίδως 0 ·
ἐμὲ μὲν γὰρ ὑὸν ὄντα Θεοφράστου , σαυτῷ δὲ ἀδελφιδοῦν , ἀποστερεῖς ἅ μοι οἱ νόμοι ἔδοσαν , Ἀστυφίλου δὲ τεθνεῶτος καταψεύδῃ , καὶ τὸ κατὰ σαυτὸν μέρος τοὺς ἐχθίστους καθίστης τῶν ἐκείνου κληρονόμους .
καὶ πρὶν μὲν ληχθῆναι τοῦ κλήρου , ὦ ἄνδρες , εὖ εἰδὼς ὁ Ἱεροκλῆς ὅτι οὐδενὶ ἄλλῳ γίγνοιτο τὰ Ἀστυφίλου ἢ ἐμοί , ἐν μέρει ἑκάστῳ τῶν ἐκείνου ἐπιτηδείων προσῄει πωλῶν τὸ πρᾶγμα καὶ τοὺς οὐδὲν προσήκοντας πείθων ἀμφισβητεῖν , λέγων ὅτι θεῖος εἴη Ἀστυφίλῳ καὶ ἀποφανοίη διαθήκας ἐκεῖνον καταλελοιπότα , εἴ τις αὑτῷ κοινώσοιτο 0 ·
ἐπειδὴ δὲ πρὸς Κλέωνα διωμολογήσατο καὶ τῶν τοῦ ἀδελφοῦ ἐμερίσατο , νυνὶ ὡς ἀληθῆ λέγων ἀξιώσει πιστεύεσθαι .
δοκεῖ δέ μοι κ ἂν ὀμόσαι ἄσμενος , εἴ τις αὐτῷ ὅρκον διδοίη .
καὶ ἐμοὶ μὲν συγγενὴς ὢν οὐ δὲ τὰ γενόμενα ἐθέλει μαρτυρεῖν , ᾧ δ οὐδὲν προσήκει , τούτῳ τὰ ψευδῆ συλλαμβάνει καὶ τῶν οὐ πραχθέντων γραμματεῖον ἥκει φέρων ·
πολὺ γὰρ πρ οὐργιαίτερον ἡγεῖται εἶναι τὸ χρηματίζεσθαι ἢ τὴν ἐμὴν συγγένειαν 0 .
ὡς δὲ ἐπηγγέλλετο περιιὼν διαθήκας ἀποφανεῖν , εἴ τις αὑτῷ κοινώσαιτο , αὐτοὺς ὑμῖν οἷς προσῆλθε μάρτυρας παρέξομαι .
μάρτυρες τί οὖν χρή , ὦ ἄνδρες , ὄνομα θέσθαι τούτῳ τῷ ἀνδρί , ὅστις ἐθέλει οὕτω ῥᾳδίως διὰ τὸ ἑαυτοῦ κέρδος τῶν τεθνεώτων τινὸς καταψεύδεσθαι ;
ὡς δὲ οὐ δὲ Κλέωνι προῖκα τὰς διαθήκας ἀποφαίνει , ἀλλὰ μισθὸν εἴληφεν , αὕτη ὑμῖν ἡ μαρτυρία οὐ μικρὸν τεκμήριον ἔσται .
τοιαῦτα μέντοι κοινῇ ἐπ ἐμοὶ τεχνάζουσιν ·
ἡγεῖται γὰρ αὐτῶν ἑκάτερος εὕρημα ἔχειν ὅ τι ἂν τῶν Ἀστυφίλου λάβῃ .
ὡς μὲν οὖν οὐκ εἰσὶν ἀληθεῖς αἱ διαθῆκαι , ἀλλὰ Κλέων καὶ Ἱεροκλῆς βούλονται ὑμᾶς ἐξαπατῆσαι , καθ ὅσον ἐδυνάμην ἀπέδειξα ·
ὡς δ εἰ καὶ μηδὲν προσήκων ἔτυχον Ἀστυφίλῳ , δικαιότερός εἰμι ἔχειν τὰ ἐκείνου ἢ οὗτοι , διδάξω ὑμᾶς 0 .
ὅτε γὰρ ἐλάμβανε Θεόφραστος ὁ ἐμὸς πατὴρ τὴν ἐμὴν μητέρα καὶ Ἀστυφίλου παρὰ Ἱεροκλέους , ἦλθε καὶ αὐτὸν ἐκεῖνον ἔχουσα μικρὸν ὄντα , καὶ διῃτᾶτο παρ ἡμῖν τὸν ἅπαντα χρόνον ὁ Ἀστύφιλος , καὶ ἐπαιδεύθη ὑπὸ τοῦ πατρὸς τοῦ ἐμοῦ .
καὶ ἐπειδὴ ἐγὼ ἐγενόμην καὶ ὥραν εἶχον παιδεύεσθαι , μετ ἐκείνου συνεπαιδευόμην .
λαβὲ δέ μοι ταύτην τὴν μαρτυρίαν , εἶτα τῶν διδασκάλων ὅποι ἐφοιτῶμεν .
μαρτυρίαι τὸ τοίνυν χωρίον τὸ ἐκείνου πατρῷον , ὦ ἄνδρες , ὁ πατὴρ ὁ ἐμὸς ἐφύτευσε καὶ ἐγεώργει καὶ ἐποίει διπλασίου ἄξιον .
ἀνάβητέ μοι καὶ τούτων μάρτυρες .
μάρτυρες ἐπεὶ τοίνυν ἐδοκιμάσθη ὁ ἀδελφός , ἀπέλαβε πάντα ὀρθῶς καὶ δικαίως , ὥστε ἐκεῖνον μη δὲ πώποτε μηδὲν ἐγκαλέσαι τῷ ἐμῷ πατρί .
μετὰ δὲ ταῦτα τὴν ἀδελφὴν τὴν ἐκείνου ὁμοπατρίαν ἠγγύησεν ὁ ἐμὸς πατὴρ ὅτῳ ἐδόκει αὐτῷ , καὶ τ ἆλλα διῴκει , καὶ ταῦτα τῷ Ἀστυφίλῳ ἐξήρκει ·
ἱκανὴν γὰρ ἡγήσατο βάσανον εἰληφέναι ἀπὸ τοῦ πατρὸς τοῦ ἐμοῦ τῆς εἰς αὑτὸν εὐνοίας , ἐκ μικροῦ παιδίου τεθραμμένος παρ αὐτῷ .
μαρτυροῦσι δὲ ὑμῖν καὶ περὶ τῆς ἐγγύης οἱ εἰδότες .
μάρτυρες εἰς τοίνυν τὰ ἱερὰ ὁ πατὴρ ὁ ἐμὸς τὸν Ἀστύφιλον 〈 ὄντα 〉 παῖδα ἦγε μεθ ἑαυτοῦ ὥσπερ καὶ ἐμὲ πανταχῇ καὶ εἰς τοὺς θιάσους τοὺς Ἡρακλέους ἐκεῖνον  αὐτὸν  εἰσήγαγεν , ἵνα μετέχοι τῆς κοινωνίας 0 .
αὐτοὶ ὑμῖν οἱ θιασῶται μαρτυρήσουσιν .
μάρτυρες ἐγὼ δέ , ὦ ἄνδρες , ὡς διεκείμην πρὸς τὸν ἀδελφόν , σκέψασθε .
πρῶτον μὲν γὰρ συνετράφην ἐκείνῳ ἐκ παιδίου , ἔπειτα οὐδέποτε διάφορος ἐγενόμην , ἀλλ ἠσπάζετό με , ὡς ἴσασιν οἱ οἰκεῖοι πάντες οἱ ἡμέτεροι καὶ οἱ φίλοι ·
οὓς βούλομαι ὑμῖν μάρτυρας ἀναβιβάσαι .
μάρτυρες δοκεῖ ἂν οὖν ὑμῖν Ἀστύφιλος , ὦ ἄνδρες , οὕτω μὲν μισῶν Κλέωνα , τοσαῦτα δ ἀγαθὰ ὑπὸ τοῦ πατρὸς τοῦ ἐμοῦ πεπονθώς , αὐτὸς τῶν ἐχθρῶν ἄν τινος ὑὸν ποιήσασθαι ἢ τὰ ἑαυτοῦ δοῦναι , τοὺς εὐεργέτας καὶ τοὺς συγγενεῖς ἀποστερήσας 0 ;
ἐγὼ μὲν οὐκ ἂν οἴομαι , εἰ καὶ δεκάκις ὁ Ἱεροκλῆς διαθήκας ψευδεῖς ἀποδεικνύει , ἀλλὰ καὶ διὰ τὸ ἀδελφὸν εἶναι καὶ διὰ τὴν ἄλλην οἰκειότητα πολὺ μᾶλλον προσήκειν ἐμοὶ ἢ τῷ Κλέωνος ὑεῖ , ἐπεὶ τούτοις γε οὐ δὲ προσποιήσασθαι καλὸν ἦν τῶν Ἀστυφίλου , οἵτινες οὕτω διέκειντο πρὸς αὐτόν , τὰ δὲ ὀστᾶ οὐκ ἔθαψαν , ἀλλὰ πρότερον ἐπὶ τὴν οὐσίαν ἦλθον πρὶν ἐκείνῳ τὰ νομιζόμενα ποιῆσαι 0 .
ἔπειτα νῦν ἀξιώσουσι κληρονομεῖν τῶν Ἀστυφίλου οὐ μόνον τὰς διαθήκας λέγοντες , ἀλλὰ καὶ τὸ γένος παρατιθέντες , ὅτι ἀνεψιὸς ἦν Κλέων πρὸς πατρός .
ὑμᾶς δέ , ὦ ἄνδρες , οὐκ εἰκός ἐστι τῷ τοὔτου γένει προσέχειν τὸν νοῦν ·
οὐδεὶς γὰρ πώποτε ἐκποίητος γενόμενος ἐκληρονόμησε τοῦ οἴκου ὅθεν ἐξεποιήθη , ἐὰν μὴ ἐπανέλθῃ κατὰ τὸν νόμον . . . .
οὗτοι μέντοι ἀκριβῶς εἰδότες ὅτι οὐκ ἐποιήσατο Ἀστύφιλος τὸν Κλέωνος ὑόν , πολλάκις ἐληλυθότι αὐτῷ οὐδεπώποτε κεκρεανομήκασι .
λαβέ μοι καὶ ταύτην τὴν μαρτυρίαν .
μαρτυρία ἑκατέρῳ οὖν ἡμῶν , ἐξ ὧν ἀντωμόσαμεν σκεψάμενοι , ψηφίσασθε .
κλέων μὲν γάρ φησι τὸν ὑὸν τὸν ἑαυτοῦ Ἀστυφίλῳ εἰσποιηθῆναι , καὶ ταῦτ ἐκεῖνον διαθέσθαι ·
ἐγὼ δ οὔ φημι , ἀλλ ἐμὰ εἶναι πάντα τὰ Ἀστυφίλου , ἀδελφὸς ὢν ἐκείνου , ὡς καὶ αὐτοὶ οὗτοι ἴσασι .
μὴ τοίνυν , ὦ ἄνδρες , εἰσποιήσητε ὑὸν Ἀστυφίλῳ ὃν οὐ δ αὐτὸς ζῶν ἐκεῖνος ἐποιήσατο , ἀλλὰ τοὺς νόμους οὓς ὑμεῖς ἔθεσθε βεβαιώσατέ μοι ·
κατὰ τούτους γὰρ ἀμφισβητῶ , ὁσιωτάτην δέησιν δεόμενος , ὦ ἄνδρες , τῆς τοῦ ἀδελφοῦ οὐσίας κληρονόμον με καταστῆσαι .
ἀπέδειξα δ ὑμῖν ὡς οὐδενὶ ἐκεῖνος δέδωκε τὰ ἑαυτοῦ , καὶ μάρτυρας ἁπάντων ὧν εἶπον παρεσχόμην .
βοηθήσατε οὖν μοι , καὶ εἰ λέγειν ἐμοῦ δύναται Κλέων μᾶλλον , τοῦτο αὐτῷ ἄνευ τοῦ νόμου καὶ τοῦ δικαίου μηδὲν ἰσχυσάτω , ἀλλ ὑμᾶς αὐτοὺς βραβευτὰς ἁπάντων καταστήσατε .
διὰ τοῦτο γὰρ συλλέγεσθε , ἵνα τοῖς μὲν ἀναισχυντοῦσι μηδὲν πλέον ᾖ , οἱ δὲ ἀδυνατώτεροι τολμῶσι περὶ τῶν δικαίων ἀμφισβητεῖν , εὖ εἰδότες ὅτι ὑμεῖς οὐδενὶ ἄλλῳ τὸν νοῦν προσέχετε .
ἅπαντες οὖν , ὦ ἄνδρες , μετ ἐμοῦ γένεσθε ·
ὡς ἐάν τι ἄλλο ψηφίσησθε Κλέωνι πειθόμενοι , σκέψασθε ὁπόσων αἴτιοι γενήσεσθε .
πρῶτον μὲν τοὺς ἐχθίστους Ἀστυφίλου ἐπί τε τὰ μνήματα ἰέναι καὶ ἐπὶ τὰ ἱερὰ 〈 τὰ 〉 ἐκείνου ποιήσετε ·
ἔπειτα τὰς Εὐθυκράτους ἐπισκήψεις , τοῦ πατρὸς τοῦ Ἀστυφίλου , ἀκύρους ποιήσετε , ἃς αὐτὸς πρότερον ἀπέθανεν ἢ παραβῆναι ·
ἔπειτα τετελευτηκότα Ἀστύφιλον παρανοίας αἱρήσετε ·
εἰ γὰρ τοῦτον ἐποιήσατο ὑὸν οὗ τῷ πατρὶ πολεμιώτατος ἦν , πῶς οὐ δόξει τοῖς ἀκούσασι παρανοεῖν ἢ ὑπὸ φαρμάκων διεφθάρθαι ;
ἔτι δ ἐμέ , ὦ ἄνδρες δικασταί , ἐκτραφέντα ἐν τῷ αὐτῷ καὶ συμπαιδευθέντα Ἀστυφίλῳ καὶ ἀδελφὸν ὄντα , περιόψεσθε ὑπὸ Κλέωνος ἀποστερηθέντα τῶν ἐκείνου .
ἀντιβολῶ ὑμᾶς καὶ ἱκετεύω ἐκ παντὸς τρόπου ψηφίσασθαί μοι ·
οὕτω γὰρ ἂν μάλιστα Ἀστυφίλῳ τε χαρίσαισθε κ ἀμὲ οὐκ ἂν ἀδικήσαιτε .
ὑπόθεσις Ἀρίσταρχός τις τεσσάρων πατὴρ γενόμενος παίδων , Κυρωνίδου καὶ Δημοχάρους καὶ τῆς μητρὸς τοῦ λέγοντος τὸν λόγον καὶ ἄλλης κόρης , τούτων μὲν τὸν Κυρωνίδην ἔτι περίων εἰσεποίησεν εἰς τὸν Ξεναινέτου τοῦ κατὰ μητέρα πάππου κλῆρον , αὐτὸς δὲ κληρονόμους τοὺς λοιποὺς ἑαυτῷ κατέλειψε παῖδας .
μετὰ ταῦτα τελευτᾷ μὲν Δημοχάρης ἄπαις , καὶ ἡ μία θυγάτηρ  αὐτοῦ  καὶ αὐτὴ ἄπαις , ὁ δὲ κλῆρος ὅλος ἔρχεται δικαίως εἰς τὴν μητέρα τοῦ λέγοντος τὸν λόγον 0 .
καὶ ταῦτα μὲν οὕτω 0 ·
μετὰ δὲ τὴν τελευτὴν Ἀριστάρχου Ἀριστομένης ἀδελφὸς ὢν αὐτοῦ καὶ κατὰ νόμον ἐπίτροπος τῶν τοῦ ἀδελφοῦ γινόμενος παίδων , ἐκδέδωκε Κυρωνίδῃ τῷ ἐκποιήτῳ υἱῷ Ἀριστάρχου τὴν θυγατέρα ἑαυτοῦ , ἐπαγγειλάμενος περιποιῆσαι αὐτῷ τὸν Ἀριστάρχου κλῆρον .
ὃ δὴ καὶ πεποίηκε ·
γενομένου γὰρ υἱοῦ τῷ Κυρωνίδῃ πρῶτον μὲν ὄνομα τῷ παιδὶ τὸ τοῦ πάππου δεδώκασιν , Ἀρίσταρχον ὀνομάσαντες , εἶτα εἰσεποίησαν αὐτὸν εἰς τὸν 〈 τοῦ 〉 πάππου οἶκον ὡς δὴ τοῦτο ἐκείνου προστάξαντος , καὶ παραδέδωκεν Ἀριστομένης αὐτῷ τὸν ὅλον τοῦ πάππου κλῆρον .
ἔτι δὲ ἄπαις ὢν ἐκεῖνος  καὶ  τελευτῶν κληρονόμον κατὰ διαθήκας ἐνεστήσατο τὸν ἴδιον ἀδελφὸν Ξεναίνετον .
τούτων οὕτω γενομένων , καὶ κρατοῦντος Ξεναινέτου τὴν Ἀριστάρχου τοῦ παλαιοῦ οὐσίαν , ἀμφισβητεῖ πρὸς αὐτὸν ὁ υἱὸς τῆς θυγατρὸς Ἀριστάρχου τοῦ παλαιοῦ , λέγων ἑαυτὸν μόνον εἶναι κληρονόμον δικαίως τῶν Ἀριστάρχου τοῦ παλαιοῦ χρημάτων .
ὁ μὲν γὰρ Κυρωνίδης  φησίν  ἐκποίητος ἐγένετο ·
ὁ δὲ πατὴρ υἱὸν ἔχων γνήσιον τὸν Δημοχάρην , οὐκ ἐδύνατο θετὸν ἑαυτῷ ποιῆσαι παῖδα ·
ὁ δὲ Δημοχάρης ἀτελὴς ὢν οὐ δὲ αὐτὸς ἐδύνατο εἰσποιῆσαι τῷ πατρὶ θετὸν υἱόν ·
ἀλλ οὐ δ ἡ ἄλλη θυγάτηρ αὐτοῦ ἡ προτελευτήσασα 0 .
ὥστε οὐ κατὰ τὸν νόμον  φησί  τῆς εἰσποιήσεως γενομένης τοῦ μικροῦ Ἀριστάρχου , οὐκέτι συνίστατο ἡ διαθήκη αὐτοῦ , τοῦ νέου Ἀριστάρχου ·
ἃ γὰρ μὴ δικαίως ἐκτήσατο , πῶς ἄλλῳ παραπέμπειν ἐδύνατο ;
ἀναιρουμένης δὲ τῆς διαθήκης εἰκότως ὁ κλῆρος εἰς τὸν λέγοντα τὸν λόγον ἐφέρετο , υἱὸν ὄντα τῆς γνησίας θυγατρὸς Ἀριστάρχου τοῦ παλαιοῦ .
καὶ ἡ μὲν ὑπόθεσις αὕτη , ἡ στάσις δὲ πραγματικὴ ἔγγραφος 0 1 ·
ζητεῖ 〈 ται 〉 γὰρ εἰ δεῖ τὰς τοιαύτας συνεστάναι διαθήκας , καὶ τίς δικαιότερα λέγει .
ἐβουλόμην 〈 μέν 〉 , ὦ ἄνδρες , ὥσπερ Θεναίνετος οὑτοσὶ δύναται ψευδῆ λέγειν θαρραλέως , οὕτω κ ἀγὼ τ ἀληθῆ πρὸς ὑμᾶς περὶ ὧν ἀμφισβητοῦμεν εἰπεῖν δυνηθῆναι ·
οἶμαι γὰρ ἂν ὑμῖν εὐθέως δῆλον γενέσθαι εἴ θ ἡμεῖς ἀδίκως ἐπὶ τὸν κλῆρον ἥκομεν , εἴ θ οὗτοι μὴ προσηκόντως πάλαι τὰ χρήματα ταῦτα εἰλήφασι .
νῦν δὲ οὐκ ἐξ ἴσου διακείμεθα , ὦ ἄνδρες .
οἱ μὲν γὰρ καὶ λέγειν δεινοὶ καὶ παρασκευάσασθαι ἱκανοί , ὥστε καὶ ὑπὲρ ἑτέρων πολλάκις ἐν ὑμῖν ἠγωνίσθαι 0 ·
ἐγὼ δὲ μὴ ὅτι ὑπὲρ ἄλλου ἀλλ οὐ δὲ ὑπὲρ ἐμαυτοῦ πώποτε δίκην ἰδίαν εἴρηκα , ὥστε πολλῆς δεῖ με συγγνώμης τυχεῖν παρ ὑμῶν .
ἠνάγκασμαι μὲν οὖν , ὦ ἄνδρες , διὰ τὸ μὴ δύνασθαι δίκην παρ αὐτῶν λαβεῖν , τὴν μητέρα τὴν ἐμὴν ἐν τῇ ἀνακρίσει Ἀριστάρχου εἶναι ἀδελφὴν προσγράψασθαι ·
οὐ μὴν διὰ τοῦτο ὑμῖν ἡ διάγνωσις ἧττον περὶ αὐτῶν εὐκρινὴς γενήσεται ,  ἀλλ  ἐκ τῶν νόμων σκοποῦσιν εἰ τὰ ἑαυτοῦ δέδωκε τούτῳ Ἀρίσταρχος ἢ τὰ μηδὲν προσήκοντα 0 .
ἔστι δὲ δίκαιον τοῦτο , ὦ ἄνδρες ·
ὁ γὰρ νόμος κελεύει τὰ μὲν ἑαυτοῦ διαθέσθαι ὅτῳ ἂν ἐθέλῃ , τῶν δὲ ἀλλοτρίων οὐδένα κύριον πεποίηκε .
τοῦτο οὖν ὑμᾶς πειράσομαι πρῶτον διδάσκειν , ἐάν μου μετ εὐνοίας ἀκοῦσαι ἐθέλητε .
εἴσεσθε γὰρ ὡς ὁ κλῆρος οὗτος οὐ τούτων ἦν ἐξ ἀρχῆς , ἀλλὰ τῆς ἐμῆς μητρὸς πατρῷος , ἔπειτα καὶ ὡς Ἀρίσταρχος οὐ δὲ καθ ἕνα νόμον αὐτὸν εἴληφεν , ἀλλὰ παρὰ πάντας τοὺς νόμους ἀδικεῖ μετὰ τῶν οἰκείων τὴν ἐμὴν μητέρα .
ὅθεν οὖν σαφέστατα μαθήσεσθε ὡς ἔχει ταῦτα , ἐντεῦθεν ὑμᾶς πρῶτον πειράσομαι διδάσκειν .
ἀρίσταρχος γὰρ ἦν , ὦ ἄνδρες , Συπαλήττιος .
οὗτος ἔλαβε Ξεναινέτου Ἀχαρνέως θυγατέρα , ἐξ ἧς γίγνεται Κυρωνίδης καὶ Δημοχάρης καὶ ἡ μήτηρ ἡ ἐμὴ καὶ ἄλλη τούτων ἀδελφή .
κυρωνίδης μὲν οὖν ὁ τοῦδε πατὴρ καὶ θατέρου τοῦ τόνδε τὸν κλῆρον ἀδίκως ἔχοντος ἐξεποιήθη εἰς ἕτερον οἶκον , ὥστε αὐτῷ τῶν χρημάτων οὐδὲν ἔτι προσῆκεν ·
ἀριστάρχου δὲ τοῦ πατρὸς 〈 τοῦ 〉 τούτων τελευτήσαντος Δημοχάρης 〈 ὁ 〉 ὑὸς κληρονόμος τῶν ἐκείνου κατέστη .
τούτου δὲ παιδὸς ἀποθανόντος καὶ τῆς ἑτέρας ἀδελφῆς , ἡ μήτηρ ἡ ἐμὴ ἐπὶ παντὶ τῷ οἴκῳ ἐπίκληρος ἐγένετο .
καὶ οὕτω μὲν ἐξ ἀρχῆς ἅπαντα ταυτὶ τῆς ἐμῆς μητρὸς ἐγένετο ·
προσῆκον δ αὐτῇ μετὰ τῶν χρημάτων τῷ ἐγγύτατα γένους συνοικεῖν , πάσχει δεινότατα , ὦ ἄνδρες .
ἀριστομένης γὰρ ἀδελφὸς ὢν ἐκείνου τοῦ Ἀριστάρχου , ὄντος αὐτῷ ὑέος καὶ θυγατρός , ἀμελήσας ἢ αὐτὸς αὐτὴν ἔχειν ἢ τῷ ὑεῖ μετὰ τοῦ κλήρου ἐπιδικάσασθαι , τούτων μὲν οὐδὲν ἐποίησε , τὴν δὲ ἑαυτοῦ θυγατέρα ἐπὶ τοῖς τῆς ἐμῆς μητρὸς χρήμασι Κυρωνίδῃ ἐξέδωκεν , ἐξ ἧς ὁ Θεναίνετος οὗτος καὶ Ἀρίσταρχος ὁ τελευτήσας ἐγένετο .
τὸ μὲν οὖν ἀδίκημα , καὶ ὃν τρόπον τῶν χρημάτων ἀπεστερήθη , τοῦτ ἐστίν , ὦ ἄνδρες ·
μετὰ δὲ ταῦτα τὴν ἐμὴν μητέρα ἐκδίδωσι τῷ ἐμῷ πατρί .
κυρωνίδου δὲ τελευτήσαντος τὸν τοῦ Θεναινέτου ἀδελφὸν εἰσάγουσιν Ἀριστάρχῳ ὑόν , οὐ δὲ καθ ἕνα νόμον , ὦ ἄνδρες , ὡς ἐγὼ ἐκ πολλῶν τεκμηρίων ὑμῖν ἐπιδείξω .
πρῶτον μὲν οὖν μάρτυρας ὑμῖν παρέξομαι ὡς Κυρωνίδης ἐκποίητος εἰς τὸν Θεναινέτου οἶκον ἐγένετο καὶ ἐν ἐκείνῳ ἐτελεύτησεν , ἔπειθ ὡς Ἀρισταρχος , οὗ ἦν οὗτος ὁ κλῆρος , πρότερος τοῦ ὑέος Δημοχάρους ἐτελεύτησε , Δημοχάρης δὲ παῖς ὢν ἀπέθανε καὶ ἡ ἑτέρα ἀδελφή , ὥστε τὸν κλῆρον ἐπὶ τῇ ἐμῇ μητρὶ γενέσθαι 0 .
〈 Μάρτυρες 〉 οὕτω μὲν ἐξ ἀρχῆς 〈 τῆς μητρὸς τῆς ἐμῆς 〉 ἦν , ὦ ἄνδρες , ὁ κλῆρος , περὶ οὗ νῦν ὁ λόγος ἐστί , Κυρωνίδου μὲν ἐκποιήτου γενομένου εἰς τὸν Θεναινέτου οἶκον , τοῦ δὲ πατρὸς Ἀριστάρχου τῷ ὑεῖ Δημοχάρει καταλιπόντος , ἐκείνου δὲ τῇ ἀδελφῇ τῇ ἑαυτοῦ ταύτῃ , μητρὶ δὲ ἐμῇ 0 .
δεῖ δέ , ἐπειδὴ λίαν ἀναισχυντοῦσιν , ὦ ἄνδρες , καὶ τὰ χρήματα παρὰ τὸ δίκαιον ἔχειν ἀξιοῦσι , μαθεῖν ὑμᾶς ὡς οὐ δὲ καθ ἕνα νόμον Ἀρίσταρχος εἰς τοὺς φράτορας τοὺς ἐκείνου εἰσῆκται ·
ἐὰν γὰρ τοῦτο μάθητε , σαφῶς εἴσεσθε ὅτι τῷ μὴ δικαίως ἔχοντι οὐ δὲ διατίθεσθαι περὶ αὐτῶν προσῆκεν .
οἶμαι τοίνυν πάντας ὑμᾶς εἰδέναι , ὦ ἄνδρες , ὅτι κατὰ διαθήκας αἱ εἰσαγωγαὶ τῶν εἰσποιήτων γίγνονται , διδόντων τὰ ἑαυτῶν καὶ ὑεῖς ποιουμένων , ἄλλως δὲ οὐκ ἔξεστιν .
εἴ τε οὖν Ἀρίσταρχον φήσει τις αὐτὸν διαθέσθαι , οὐκ ἀληθῆ λέξει ·
γνησίου γὰρ ὄντος αὐτῷ Δημοχάρους ὑέος οὔ τ ἂν ἐβούλετο ταῦτα  δια  πρᾶξαι , οὔ τε ἐξῆν δοῦναι τὰ ἑαυτοῦ ἑτέρῳ ·
εἴ τε Ἀριστάρχου τελευτήσαντος Δημοχάρην αὐτὸν ποιήσασθαι , καὶ ταῦτα ψεύσονται 0 .
παιδὸς γὰρ οὐκ ἔξεστι διαθήκην γενέσθαι ·
ὁ γὰρ νόμος διαρρήδην κωλύει παιδὶ μὴ ἐξεῖναι συμβάλλειν μη δὲ γυναικὶ πέρα μεδίμνου κριθῶν .
μεμαρτύρηται δὲ Ἀρίσταρχον μὲν πρότερον Δημοχάρους τοῦ ὑέος τελευτῆσαι , ἐκεῖνον δὲ ὕστερον τοῦ πατρός 0 1 ·
ὥστε κατά γε διαθήκην ἐκείνων , οὐ δ εἰ διέθεντο προσῆκεν αὐτῷ τούτων τῶν χρημάτων κληρονομῆσαι .
ἀνάγνωθι δὴ καὶ τοὺς νόμους , καθ οὓς οὐδετέρῳ αὐτῶν ἐξῆν διαθήκας ποιήσασθαι .
νόμοι οὐ τοίνυν , ὦ ἄνδρες , οὐ δὲ Κυρωνίδην οἷόν τε ἦν ὑὸν Ἀριστάρχῳ εἰσποιῆσαι , ἀλλ αὐτῷ μὲν ἐπανελθεῖν εἰς τὸν πατρῷον οἶκον ἐξῆν , ὑὸν ἐγκαταλιπόντα ἐν τῷ Θεναινέτου οἴκῳ , ἐξ αὑτοῦ δὲ ἀντεισαγαγεῖν οὐκ ἔστι νόμος ·
ἢ ἐὰν φῶσι , ψεύσονται .
ὥστε οὐ δ ἂν φάσκωσιν ὑπ ἐκείνου 〈 εἰς 〉 ποιηθῆναι , νόμον ἕξουσι δεῖξαι καθ ὃν ἐξῆν αὐτῷ ταῦτα πρᾶξαι , ἀλλ ἐξ ὧν αὐτοὶ λέγουσιν ἔτι φανερώτερον ὑμῖν γενήσεται τοῦτο , ὅτι παρανόμως καὶ ἀσελγῶς ἔχουσι τὰ τῆς μητρὸς χρήματα .
καὶ μὲν δή , ὦ ἄνδρες , οὐ δὲ Ἀριστομένει γε οὐ δὲ Ἀπολλοδώρῳ , οἷς προσῆκε τῆς ἐμῆς μητρὸς ἐπιδικάσασθαι , οὐ δὲ τούτοις ἐξῆν .
θαυμαστὸν γὰρ ἂν ἦν , εἰ τὴν ἐμὴν μητέρα ἔχοντι Ἀπολλοδώρῳ ἢ Ἀριστομένει οὐκ ἂν οἷόν τε ἦν τῶν ἐκείνης κυρίῳ γενέσθαι , κατὰ τὸν νόμον ὃς οὐκ ἐᾷ τῶν τῆς ἐπικλήρου κύριον εἶναι , ἀλλ ἢ τοὺς παῖδας ἐπὶ δίετες ἡβήσαντας κρατεῖν τῶν χρημάτων , ἀλλ ἑτέρῳ αὐτὴν ἐκδόντι ἐξέσται εἰς τὰ ταύτης χρήματα ὑὸν εἰσποιῆσαι 0 .
δεινὰ μέντ ἂν γίγνοιτο .
καὶ τῷ μὲν πατρὶ αὐτῆς , εἰ παῖδες ἄρρενες μὴ ἐγένοντο , οὐκ ἂν ἐξῆν ἄνευ ταύτης διαθέσθαι ·
κελεύει γὰρ ὁ νόμος σὺν ταύταις κύριον εἶναι δοῦναι , ἐάν τῳ βούληται , τὰ ἑαυτοῦ ·
τῷ δὲ μή τε λαβεῖν αὐτὴν ἀξιώσαντι μή τε πατρὶ ὄντι , ἀλλ ἀνεψιῷ , παρὰ πάντας τοὺς νόμους εἰσαγαγόντι ἔσται κυρίως ταῦτα πεπραγμένα ;
καὶ τίς ὑμῶν ταῦτα πεισθήσεται ;
ἐγὼ μέν , ὦ ἄνδρες , σαφῶς ἐπίσταμαι ὅτι οὔ τε Ξεναίνετος οὔ τε ἄλλος οὐδεὶς ἀνθρώπων ἕξει ἀποδεῖξαι ὡς οὐ τῆς ἐμῆς μητρὸς οὗτος 〈 ὁ 〉 κλῆρός ἐστι , τοῦ ἀδελφοῦ αὐτῇ τοῦ Δημοχάρους καταλιπόντος ·
ἐὰν δ ἄρα τολμῶσι περὶ αὐτῶν λέγειν , νόμον κελεύετε δεῖξαι καθ ὃν γεγένηται ἡ εἰσποίησις Ἀριστάρχῳ , καὶ τίς ὁ εἰσποιήσας 0 ·
τοῦτο γὰρ δίκαιόν ἐστιν .
ἀλλ οἶδ ὅτι οὐχ ἕξουσιν ἐπιδεῖξαι .
περὶ μὲν οὖν τοῦ τὸν κλῆρον εἶναι τῆς μητρὸς ἐξ ἀρχῆς καὶ ἀδίκως αὐτὴν ὑπὸ τούτων ἀπεστερῆσθαι , ἔκ τε τῶν εἰρημένων καὶ μεμαρτυρημένων καὶ ἐξ αὐτῶν τῶν νόμων ἱκανῶς ἡγοῦμαι ἀποδεδεῖχθαι .
οὕτω δὲ καὶ τούτοις φανερόν ἐστιν ὅτι οὐ προσηκόντως ἔχουσι ταῦτα τὰ χρήματα , ὥστε οὐκ ἐπὶ τῷ δικαίως Ἀρίσταρχον εἰσαχθῆναι εἰς τοὺς φράτορας τὸν λόγον ποιοῦνται μόνον ἀλλὰ καὶ δίκην φασὶν ὑπὲρ τούτων τῶν χρημάτων τὸν πατέρα τὸν ἑαυτῶν ἐκτετικέναι , ἵνα , ἂν μὴ κατ ἐκεῖνον δικαίως δοκῶσιν ἔχειν , κατά γε ταῦτα εἰκότως προσῆκον αὐτοῖς φαίνηται .
ἐγὼ δ , ὦ ἄνδρες , ὅτι οὐκ ἀληθῆ λέγουσι , μεγάλοις ὑμᾶς τεκμηρίοις διδάξω .
εἰ γὰρ ἦν , ὡς οὗτοι λέγουσιν , ὑπόχρεως οὗτος ὁ κλῆρος , οὔ τ ἂν χρήματα οὗτοι ὑπὲρ αὐτῶν ἐξέτινον  οὐ γὰρ προσῆκεν αὐτοῖς , ἀλλ οἷς ἐγένετο ἡ ἐμὴ μήτηρ ἐπίδικος , τούτοις ἀναγκαῖον ἦν ὑπὲρ αὐτῶν βουλεύσασθαι  , οὔ τε ἂν εἰσεποίουν εἰς τοῦτον τὸν κλῆρον ὑὸν Ἀριστάρχῳ , μέλλοντες ὠφεληθήσεσθαι μὲν μηδέν , ζημιωθήσεσθαι δὲ μεγάλα .
ἢ ἕτεροι μέν , ὅταν περὶ χρημάτων δυστυχῶσι , τοὺς σφετέρους αὐτῶν παῖδας εἰς ἑτέρους οἴκους εἰσποιοῦσιν , ἵνα μὴ μετάσχωσι τῆς τοῦ πατρὸς ἀτιμίας ·
οὗτοι δὲ ἄρα εἰς ὑπόχρεων οὐσίαν καὶ οἶκον εἰσεποίουν σφᾶς αὐτούς , ἵνα καὶ τὰ ὑπάρχοντα προσαπολέσειαν ;
οὐκ ἔστι ταῦτα , ἀλλ ὁ μὲν κλῆρος ἐλεύθερος ἦν καὶ τῆς ἐμῆς μητρὸς ἐγένετο , οὗτοι δὲ φιλοχρηματοῦντες καὶ ἐκείνην ἀποστεροῦντες ταῦτα πάντα ἐμηχανήσαντο .
ἴσως οὖν 〈 ἄν 〉 τις , ὦ ἄνδρες , τὸν χρόνον ὑμῶν θαυμάσειε , πῶς ποτε πολὺν οὕτως εἰάσαμεν καὶ ἀποστερούμενοι οὐκ ᾖμεν ἐπ αὐτά , ἀλλὰ νυνὶ περὶ αὐτῶν τοὺς λόγους ποιούμεθα .
ἐγὼ δὲ οἶμαι μὲν οὐ δίκαιον εἶναι διὰ τοῦτο ἔλαττον ἔχειν , εἴ τις μὴ ἐδυνήθη ἢ κατημέλησεν  οὐ γὰρ τοῦτό ἐστι σκεπτέον , ἀλλὰ τὸ πρᾶγμα εἰ δίκαιον ἢ μή  0 ·
ὅμως μέντοι καὶ περὶ τούτων αἴτιον εἰπεῖν ἔχομεν , ὦ ἄνδρες .
ὁ γὰρ πατὴρ οὑμὸς ἐπὶ προικὶ ἐγγυησάμενος τὴν ἐμὴν μητέρα συνῴκει , τὸν δὲ κλῆρον τούτων καρπουμένων οὐκ εἶχεν ὅπως εἰσπράξαιτο ·